RATCH ควัก 528 ล้าน ซื้อโรงไฟฟ้าพลังน้ำอินโดฯ 73.7 เมกะวัตต์ COD ปี 71
RATCH ควัก 528 ล้าน ถือหุ้น 50% โครงการ “โรงไฟฟ้าพลังน้ำ Sibundong” ในอินโดฯ 73.7 เมกะวัตต์ คาดเดินเครื่องเชิงพาณิชย์ปี 71
RATCH ควัก 528 ล้าน ถือหุ้น 50% โครงการ “โรงไฟฟ้าพลังน้ำ Sibundong” ในอินโดฯ 73.7 เมกะวัตต์ คาดเดินเครื่องเชิงพาณิชย์ปี 71
24 พ.ย. 2565

บริษัท ราช กรุ๊ป จำกัด (มหาชน) หรือ RATCH เปิดเผยว่า เมื่อวันที่ 23 พ.ย. 65 RH International (Singapore) Corporation Pte.Ltd (RHIS) บริษัทย่อยทางอ้อมที่บริษัทฯถือหุ้นทั้งจำนวน ได้เข้าซื้อหุ้นสามัญจาก Eco Energy Holidays Pte.(EEH) ผ่าน Farest  Renewable Development Pte.Ltd (FRD) บริษัทย่อยที่ RHIS ถือหุ้นในสัดส่วนร้อยละ 90 เพื่อลงทุนและร่วมพัฒนาโครงการโรงไฟฟ้าพลังน้ำ Sibundong ซึ่งดำเนินการโดย PT Tapanuli Hydro Energy โดยการเข้าซื้อหุ้นครั้งนี้ จะทำให้ RHIS เป็นผู้ถือหุ้นในโครงการฯคิดเป็นสัดส่วนร้อยละ 50 คิดเป็นเงิน 13.89 ล้านเหรียญสหรัฐ หรือเทียบเท่าประมาณ 528.07 ล้านบาท
สำหรับโครงการโรงไฟฟ้าพลังน้ำ Sibundong  ขนาดกำลังการผลิต 73.7 เมกะวัตต์ เป็นโรงไฟฟ้าพลังน้ำแบบน้ำไหลผ่านตลอดทั้งปี (run-of-river) ตั้งอยู่บนแม่น้ำชิบันดง จังหวัดสุมาตราเหนือ สาธารณรัฐอินโดนีเซีย เป็นโครงการที่พัฒนาโดยบริษัทในเครือของ EEH ซึ่งเป็นพันธมิตรที่ร่วมดำเนินงานโรงไฟฟ้าพลังน้ำ Asahan-1 ปัจจุบันอยู่ในช่วงพัฒนาโครงการ โดยมีแผนเดินเครื่องเชิงพาณิชย์ประมาณปี 2571